open-index/open-wikipedia-markdown huggingface dataset:
Lü Bu

**Lü Bu** (tradisjonell kinesisk: 呂布, forenklet kinesisk: 吕布, pinyin: *Lǚ Bù*, født 156 i Wuyuan i det som i dag er Indre Mongolia i Kina, død 7. februar 199) var en militær general og krigsherre under Han-dynastiet og De tre kongedømmers tid i det gamle Kina. Lu Bu var ifølge Beretningen om de tre kongedømmer en mester i ridning, bueskyting og armert kampstil, og ble derfor også kjent som «flyvende general»  Hans bilde som en pen og mektig kriger utstyrt med en Ji (en slags hellebard) på toppen av sin hest Røde Hare var senere popularisert av den 14. århundres historiske novellen Beretningen om de tre kongedømmer. 

Foruten å være uovertruffen på slagmarken var Lu Bu også kjent for å ha myrdet to separate mestere (begge adoptivfedrene hans). Han var vel kanskje mest kjent for sitt amorøse forhold til den oppdiktede Diao Chan som førte til hans mord på sin adoptivfar Dong Zhuo, den tyranniske krigsherren som holdt keiser Xian i sin makt. På grunn av sin legendariske ferdighet ble det ofte frarådet om å forfølge ham på slagmarken.

Lu Bu ble til slutt beseiret og tatt til fange av Cao Cao ved Xiapi.
Lu Bu ble kvalt til døde som var et tegn på feighet.

## Navn
*Forenklet Kinesisk: 吕布
*Tradisjonell Kinesisk: 呂布
*Pinyin: Lǚ Bù
*Wade-Giles: Lü Pu eller Lu Pu
*Zi(字): Fèng Xiān (奉先)

## Dynasty Warriors & Total War
Lu Bu er en spillbar figur i *[[Dynasty Warriors]]*-serien av Koei, hvor hans valgte våpen er en kinesisk hellebard. Lu Bu er også i strategispillet *[[Total War: Three Kingdoms]]* der han kan bli brukt som general.

## Referanser


## Kilder
* Chen Shou (2002). San Guo Zhi. Yue Lu Shu She
* Luo Guanzhong (1986). San Guo Yan Yi. Yue Lu Shu She
* Lo Kuan-chung; tr. C.H. Brewitt-Taylor (2002). Romance of the Three Kingdoms. Tuttle Publishing
Adamseple

**Adamseple** betegner et område på strupehodet dannet av skjoldbruskkjertelens to sideplater som er mer fremtredende hos menn enn hos kvinner. Adamseplet blir ofte mer fremtedende hos gutter etter at de har gått igjennom stemmeskiftet i puberteten.

Flere transkvinner har ofte et ønske om å gjøre omkretsen av adamseplet sitt mindre, og velger derfor å få utført den kirurgisk prosedyren kjent som chondrolaryngoplasty, hvor skjoldbruskkjertelen reduseres i størrelse.

Den jødiske Talmud hevder at Adam satte deler av et eple fra kunnskapens tre i halsen da han skjønte at han hadde syndet. Tilsvarende betegnelser finnes blant annet på engelsk «Adam's apple», fransk «pomme d'Adam» og hebraisk «Tappuah ha-Adham».

Det kan være dødelig om man presser det for hardt inn, fordi det kan blokkere luftrøret.

## Referanser


## Eksterne lenker
*
Ji (hellebard)

**Ji** (kinesisk: 戟; pinyin: *jǐ*) er en kinesisk hellebard, opprinnelige et sammensatt våpen av bronse bestående av to deler; et spyd *(mao)* og hoggøks/hellebard *(ge)*.

Den ble brukt som et militært våpen i krigføring tilbake til Shang-dynastiet og fram til slutten av Qing-dynastiet. De blir fortsatt benyttet som tradisjonell trening i kinesisk kampsport. Ji ligner et kinesisk spyd med et lite halvmåneformet blad festet på hodet og en dusk med rødt hestehår knyttet der hvor bladet er festet til skaftet. Den røde dusken hadde som hovedoppgave å trekke til seg motstanderens blod slik at skaftet ikke skulle bli glatt.

De har to eller tre skarpe punkter for angrep, sidebladet, bladet og spissen. Metoden sidebladene er festet til spydpålen er forskjellig, men som regel er det et mellomrom mellom pålen og sidebladet. Disse sprekkene kunne brukes for å fange og fastholde motstanderens våpen, og bæreren av hellebarden kunne bare rykke til med sitt våpen og dermed avvæpne og til og med knekke motstanderens våpen. Bæreren kunne også slå til med skaftet, med den muligheten til å dra hellebarden tilbake for å slå til med side bladet; eller daske motstanderen med den flate siden av bladet for å få ham av en hest.

## Referanser


## Eksterne lenker
* «Chinese Halberd», *Chineselongsword.com*
Delaware (elv)

**Delaware** er en stor elv ved atlanterhavskysten av USA. Den ble utforsket av nederlandske Adriaen Block som del av kolonien Ny-Nederland og fikk navnet *Sørelven* for å markere den sørligste grensen til kolonien.

Elven møter tidevannet ved Trenton i New Jersey. Dens totale lengde fra utspringet til den lengste grenen av utløpet er på 660&nbsp;km, mens selve elven ovenfor Delawarebukten bare er 579&nbsp;km lang. Den gjennomsnittlige vannføringen er 330 m³ per sekund. Dens vannskille drenerer et areal på 14 119 km² i fem amerikanske delstater: New York, New Jersey, Pennsylvania, Maryland og Delaware. Den stiger inn to sideelver i New Yorks Catskillfjellene, elven flyter 674&nbsp;km inn i Delawarebukten hvor dets vann går ut i Atlanterhavet i nærheten av Cape May i New Jersey og Cape Henlopen i Delaware. Hvis man utelukker Delawarebukten utgjør elvens lengde, inkludert dets to sideelver, 624&nbsp;km. Delaware er en av nitten «store vann» anerkjent av Great Waters Coalition.

Delaware utgjør deler av grensen mellom Pennsylvania og New York, hele grensen mellom New Jersey og Pennsylvania og hele grensen mellom Delaware og New Jersey.

## Bilder

Washington_Crossing_the_Delaware_by_Emanuel_Leutze,_MMA-NYC,_1851.jpg|*Washington Crossing the Delaware* er Emanuel Leutzes idealiserte framstilling av generalen George Washingtons kryssing av elva Delaware under den amerikanske uavhengighetskrigen i 1776. Bildet ble malt i 1851 og er blitt en ikonisk maleri av USAs første president og landets historie.
Delaware River DWG USA.jpg|Elven Delaware renner ut i atlanterhavskysten av USA.
2006 flood Westfall PA.png|Oversvømmelse, Delawareelven går utover sine bredder ved Westfall Township, Pennsylvania.
Delaware River DWG USA.jpg|Elven innenfor den sørlige delen av Delaware Water Gap National Recreation Area, near Worthington State Forest i New Jersey.
Delaware and Hudson Canal near Summitville, NY.jpg|Den gjenværende seksjonen av Delaware og Hudson-kanalen ved Summitville, New York.


## Referanser


## Eksterne lenker
* 
* Delaware River Vessel Reporting System
* National Park Service: Delaware Water Gap National Recreation Area
* National Park Service: Upper Delaware Scenic & Recreational River
* National Park Service: Lower Delaware Wild & Scenic River
Trones (Namsskogan)

**Trones** (sørsamisk: *Trovnese*) er et tettbebygd sted i Namsskogan kommune i Trøndelag, beliggende 30 kilometer sør for tettstedet Namsskogan, og 15 kilometer sør for Brekkvasselv.

E6 går gjennom Trones, og her er også Trones kirke og Namsskogan familiepark.

## Referanser
Sevjebiller

* **[[Sphaerites]]**

**Sevjebiller** (Sphaeritidae) er en liten gruppe av biller som lever i skog. Det er kjent bare én slekt med tre arter, hvorav én finnes i Norge. De ligner sterkt på stumpbiller, men kan skilles fra disse på at dekkvingene har punktrekker jevnt fordelt utover vingene, og at beina har legger (tibiae) som ikke er utvidet til sidene. Sevjebillene er skogsdyr.

## Utseende
Mellomstore (3,7 – 7&nbsp;mm), flate, svarte, blanke biller. Hodet har kraftige punktgroper. Kjevene er store og fremoverrettede, som hos de andre gruppene i overfamilien stumpbiller (Histeroidea). Antennene ender i en tydelig kølle. Brystskjoldet (pronotum) er bredere enn langt, med rett fremkant og jevnt krummede sider. Dekkvingene er brede, med rekker av fine punkter jevnt fordelt utover vingene. Bakkanten av dekkvingene er tvert avskåret, og de dekker ikke bakkroppsspissen (pygidiet). Beina er temmelig korte og kraftige, leggene (*tibiae*) er krumme, men ikke nevneverdig utvidet.

## Levevis
Lite er kjent om biologien til disse billene, som vanligvis er ganske fåtallige. De lever trolig av råtnende organisk materiale og har blitt funnet på sopp, møkk, under barken på døde trær og særlig der sevje har flytt ut fra skader på trær. De er skogsinsekter.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien stumpbiller (Histeroidea)
**** Familien **sevjebiller**, **Sphaeritidae**
***** Slekten ***Sphaerites*** Duftschmid, 1805
****** ***Sphaerites dimidiatus*** Jurecek, 1934
****** ***Sphaerites glabratus*** (Fabricius, 1792) – i barskog, vanligvis funnet ved sevje, også i Norge
****** ***Sphaerites politus*** Mannerheim, 1846  – Øst-Asia og USA

## Referanser




## Eksterne lenker
*
Krig. 1940

***Krig. 1940*** er den midtre romanen i Dag Solstads sosialrealistiske trilogi om krigsårene i Norge og omhandler tiden fra okkupasjonen til utpå høsten og vinteren 1940. Solstad skildrer både forholdene slik de fortoner seg for de som er igjen i byen, samtidig som vi følger norske soldater som har vervet seg for å kjempe mot tyskerne. I boken beskrives blant annet hvordan arbeiderklassens ungdom stiller frivillig som soldater, mens borgerskapets offiserer deserterer, gjerne med hele avdelinger.

Vi følger både kvinner og menn innen borgerskapet og arbeiderklassen. Spesielt for denne trilogien er de levende skildringene av arbeidermiljøet på Grünerløkka i Oslo. 

Tematisk sett skildrer romanen forskjellige former for svik. Klassesvik, landssvik og forræderi går igjen. Flere av personene i romanen skal være skapt over virkelige personer, men det er uenighet omkring hvor godt boka skildrer det som virkelig skjedde.
Den første boken i denne trilogien er *[[Svik. Førkrigsår]]*, mens det siste er *[[Brød og Våpen]]*.

## Referanser


## Eksterne lenker
* Utgaven fra 1978 hos Nasjonalbiblioteket.
Broch

**Broch** har flere betydninger, og kan vise til:

* Broch (rundhus)

## Personer i en norsk slekt

* Hjalmar Broch
* Jens Peter Broch
* Lars Oftedal Broch
* Nanna Broch
* Nicolai Cleve Broch
* Olaf Broch
* Ole Jacob Broch
* Siri Broch Johansen
* Theodor Christian Broch
* Thomas J. Broch
* Johan Jørgen Broch Hagemann

## Andre personer med dette etternavnet

* Henri Broch
* Hermann Broch
*Heidi Gjermundsen Broch

## Se også
* Broch (slekt)
Malmheim

**Malmheim**, eller **Julebygda**, er en bydel og et tettsted i Sandnes kommune. Malmheim har i utgangspunktet spredt befolkning og gårdsbebyggelse da hovednæringen er jordbruk. De siste årene har derimot tettstedssentrumet opplevd en liten vekst. Det ligger ca. fem kilometer sørvest for Sandnes sentrum og her ligger Malmheim skole, Julebygda barnehage og Julebygda kapell som er Malmheims eneste kirke. Like ved kirken ligger også bygdas nærbutikk. Grensene til Malmheim bydel er ikke identisk med grensene til området som regnes som Julebygda. Julebygda består av flere gårdsnavn, der Malmheim er bygdas sentrum med skole, butikker, kirke, grendehus, bedehus, samt et byggefelt av nyere dato. Gårdsnavnene som utgjør Julebygda er: Lea, Heigre, Jutland, Killingland, Malmheim, Raugstad, Folkvord, Todnheim, Asheim, Årsvoll.

Fv. 241 Heigreveien og fv. 320 møtes i bygda og leder til henholdsvis Sandnes sentrum og Ganddal.

## Referanser
Wallabout Bay

**Wallabout Bay** er et liten bukt langs den nordvestre kysten av Brooklyn i New York City mellom to av dagens broer, Williamsburg og Manhattan, på den andre siden av Corlears Hook på Manhattan i vest.

Området var stedet hvor de grusomme britiske fangeskipene lå ankret under den amerikanske uavhengighetskrigen fra rundt 1776 til 1783. Mest kjent av disse var HMS «Jersey». Over 10&nbsp;000 soldater og sjømenn døde på grunn av overlagt forsømmelse på disse skipene, flere amerikanske omkomne enn i slagene i krigen tilsammen. Likene ble gravlagt på den eroderende kysten i graver rett under bakken eller kastet overbord, og lokale kvinner samlet sammen restene da de ble avdekket eller skylte i land. *Prison Shipo Martyrs' Monument* ligger i nærheten i Fort Greene Park og huser restene av fangene der de ligger med utsyn over bukten.

Bukten ble til slutt stedet for den kjente Brooklyn Navy Yard.

Gabriel Furman sporei i 1824 navnet fra det nederlandske «Walloon boght» eller «bukten til walloonerne» som henviser til den fransktalende bosetterne i området.

## Eksterne lenker
* Gabriel Furmans ''Notes Geographical and Historical, relating to the Town of Brooklyn, in Kings County on Long-Island''
Mossefossen kraftverk

**Mossefossen kraftverk** er vannkraftverk i Moss kommune, Østfold. Kraftstasjonen er et elvekraftverk.

Installert effekt er 3,1 MW fra en kaplanturbin. Midlere årsproduksjon er ca. 12 GWh. Kraftverket utnytter et 22 meter fall i Mosseelva.

Eier er Mossefossen kraftverk ANS som er eid av Borregaard Energy.

## Historie
Fra middelalderen var kverner (1100-tallet) og senere vannsager i drift. Vannverket kom i drift i 1876. Fossen la grunnlaget for industrien i Moss med bl.a. sagbruk, jernverk, bryggerier og brennerier, mølleindustri, cellulose- og papirindustri, skipsbygging og glassverk. Østfolds første kraftstasjon ble bygget i Mossefossen i 1883.

## Referanser


## Kilder
* NVE vannkraftdatabase
* Moss byleksikon
Kvadrat (andre betydninger)

**Kvadrat** kan referere til flere ting:
*Kvadrat, geometrisk figur
**Kvadratmeter, en SI-enhet for måling av areal
**Magisk kvadrat, talisman
*Kvadrat (aritmetikk), et tall multiplisert med seg selv
*Kvadrat (kjøpesenter), kjøpesenter i Sandnes
Roy Bjørnstad

**Roy Bjørnstad** (1925–2005) var en norsk skuespiller.

Bjørnstad debuterte i 1945 på Folkteatern i Sverige. Han var gjennom karrieren tilknyttet flere teater i Norge, blant annet Trøndelag Teater 1949–1951, Rogaland teater 1953–1960, deretter flere perioder ved Fjernsynsteatret i 1960- og 1970-årene. I 1978 til 1996 var han ansatt i Det norske teatret. Her gjorde han bemerket i en rekke Tsjekhov-oppsetninger som blant annet *[[Tre søstre]]* (1981) og *[[Måken]]* (1987). Han gjorde også inntrykk i Cora Sandels *[[Kjøp ikke Dondi]]* og Okamoto Kidos *Heike Gani*.

Han filmdebuterte i 1946 i *[[Englandsfarere]]*. Har også medvirket i filmer som *[[Jentespranget]], [[Trost i taklampa]]*, *[[Den siste Fleksnes]]* og *[[Olsenbanden gir seg aldri]]*. Han hadde også noen TV-oppdrag utenfor Fjernsynsteatrert produksjoner, blant annet i et par episoder av komiserien *[[Fleksnes]]* samt i krimseriene *[[Nini]]* (2001) og *[[Blind gudinne]]* (1997).

## Filmografi (Film og TV)

## Teateropptredener
### Det norske teatret
* Sjefsred. Frimann Pløsen i *Krokryggen* (1998),
* Koby i *Besøk av ei gl. dame* (1996),
* Candy i *Om mus og menn* (1996),
* Krister i *Bleikeplassen* (1995),
* Tussi i *[[Ole Brumm]]* (1993),
* Mr. Alfieri i *Frakt under havet* (1992),
* Tom i *Mor til David S.* (1990),
* Enok Hove i *Den bortkomne faderen* (1989),
* Munekiyo i *Heike-Gani* (1988),
* Pastor Harper i *Arsenikk og gl. kniplingar* (1987),
* Ilja A. Sjamrajev i *Måken 87* (1987),
* Sverre Enger i *Skipper nest Gud* (1985),
* Halvor Smikkstad i *Trost i taklampa* (1984),
* Jonas i *Kjøp ikkje Dondi* (1983),
* Carolius Magnus i *Læraren* (1983),
* Aigevs i *Medea* (1982),
* Schrank i *West Side Story* (1982),
* Aleksander Versjinin i *Tre Søstrer* (1981),
* Justus Gjør i *Kranes konditori* 1978 (1978),
* Gloomb i *Heilage Johanna* (1978),
* Div roller i *Sveik i andre verdskrigen* (1978),
* Div roller i *Karamellapparatet* (1966),

## Referanser


## Eksterne lenker
*
Nathan Hale

**Nathan Hale** (født 6. juni 1755, død 22. september 1776) var kaptein i den kontinentale armé under den amerikanske uavhengighetskrigen. Hale sa at «jeg angrer bare at jeg bare har ett liv å miste for mitt land» før han ble hengt etter slaget ved Long Island.

Han blir regnet som USAs første spion. Han meldte seg frivillig for et oppdrag der han skulle samle etterretning, ble tatt og henrettet. Hale har lenge blitt regnet som en amerikansk helt, og ble utropt til statshelt i Connecticut i 1985.

## Referanser
Lura

**Lura** er en bydel i Sandnes med 8468 innbyggere per 1. januar 2014. Den ligger nord for sentrum og grenser i nord til Stavanger kommune og i nordvest til Sola kommune. Lura består hovedsakelig av boligområder sammen med store næringsområder i industriparkene Forus og Lura.

## Næring

I tillegg til betydelig IT- og oljeindustri er bydelen senter for handel på Nord-Jæren og har mange store varehus, blant annet IKEA og et av Norges største kjøpesentre, Kvadrat. Hovednæringene har skiftet fra den historiske jordbruks- og industriproduksjonen til handel, IKT og petroleumsindustri. Lura huser blant annet hovedkontorene til to av Norges største pizzakjeder, Dolly Dimple's og Pizzabakeren.

## Samferdsel

E39 går gjennom Lura og vest for denne er dagens jordbruksområder vernet mot utbygging. Like ved Kvadrat kjøpesenter møter den riksvei 505, som fortsetter sørover og splitter bydelen fra øst til vest, og en eventuell utvidelse med tilfartsvei fra Gandsfjord bru og kollektiv-/bybanefelt vil medføre en betydelig totalbredde. Det jobbes derfor med løsninger som vil ivareta fotgjengere og beboere på en bedre måte.
Jærbanen går langs sjøkanten gjennom Lura, men den lokale holdeplassen er nedlagt. Det arbeides derimot på dobbeltspor som kan inkludere ny holdeplass for bybanen på Lura. Ved sjøfronten i Luravika som har vært avsperret av jernbanen er det nå sommeren 2018 anlagt bystrand.

## Utdanning
### Barnehager
*Myklaberget barnehage
*Porsholen barnehage
*Rissebærstraen barnehage
*Aktiv barnehage
*Håholen barnehage
*Lura barnehage
*Myrsnipa barnehage
*Rabalder barnehage (ExxonMobil)
*Svanholmen barnehage (Statoil)

### Grunnskoler
*Lura skole (B)
*Porsholen skole (B)
*Smeaheia skole (B)
*Lurahammaren ungdomsskole (U)
*Tryggheim ​barne- og ungdomsskole (B) (U)

## Kjente personer fra Lura
*Svein Fanebust (Administrerende direktør i Coop Norge)
*Trond Erik Bertelsen
*Annette Obrestad
*Thomas Dybdahl
*Henrik Ingebrigtsen
*Filip Ingebrigtsen
*Jakob Ingebrigtsen

## Referanser
Nertsjinsk

**Nertsjinsk** (russisk: Не́рчинск, latin: *Nipchou*, mandsju: *Nibcu hoton*, kinesisk: *尼布楚* – *Níbùchǔ*) er en by i Zabajkalskij kraj i Russland, 305&nbsp;kilometer øst for Tsjita og rundt 650&nbsp;km øst for Bajkalsjøen. Den ligger ved elva Nertsja, syv km ovenfor samløpet med Sjilka (ei sideelv til Amur).

Festningen Nertsjinsk ble bygd i 1654, og byen ble grunnlagt fire år etter av Afanasy Pasjkov. I 1689 ble Nertsjinsk-traktaten mellom Russland og Kina undertegnet her, og stanset den russiske ekspansjon ned i Amur-bekkenet for to hundre år. 

## Demografi
Befolkningsutvikling:
:

## Referanser


## Eksterne lenker
*
Margaret Beckett

**Margaret Becket** (født Margaret Mary Jackson; 1943) er en britisk politiker (Labour). Hun var Storbritannias utenriksminister fra 5. mai 2006 til 27. juni 2007.

Beckett representerer valgkretsen Derby South i Underhuset. Hun var minister for miljø- mat- og distriksspørsmål 2001-06, før hun som første kvinne i Storbritannia ble utnevnt til utenriksminister. Beckett ble regnet for å tilhøre statsminister Tony Blairs innerste krets, samtidig som hun hadde sterke kontakter innen fagbevegelsen. Beckett fungerte en kort periode som Labours leder etter at John Smith brått døde av hjerteinfarkt.

Beckett har hatt en lang og variert politisk karriere, både i regjering og i skyggekabinettet. Hun var undervisningsminister fra 1976 til 1979, skyggeleder av Underhuset fra 1992 til 1994 og igjen fra 1994 til 1995, skyggehandels- og industriminister fra 1995 til 1997, handels- og industriminister fra 1997 til 1998, Labours leder i Underhuset fra 1998 til 2001, miljøvernminister fra 2001 til 2006, utenriksminister fra 2006 til 2007 og boligminister fra 2008 til 2009. Hun har også vært leder av National Executive Committee of the Labour Party fra 2020 til 2021, og leder av Intelligence and Security Committee fra 2008 til 2009

I 2012 ble Beckett utnevnt til kommandørdame (DBE) av Den britiske imperieordenen.
Hun ble derved adlet, og fikk da rett til å føre tiltaleformen *[[Sir|dame]]* foran sitt navn.

## Referanser


## Eksterne lenker
* 
*
Stephen Ademolu

**Stephen Ademolu** (født 20. november 1982 i Windsor, Ontario) er en kanadisk fotballspiller som spiller for Ekranas etter å ha gått til den litauiske klubben i januar 2009.

Fra 2005 til 2008 spilte Ademolu for Tromsø IL, som han kom til i 2005 fra svenske Trelleborg. Før 2007 sesongen gikk Ademolu ut i media og ønsket seg bort fra Tromsø IL. Det likte hovedtrener Steinar Nilsen dårlig, og ga Ademolu offentlig advarsel.

Ademolu er egentlig spiss, men i TIL slet han med å få spille på sin yndlingsposisjon, ettersom de hadde to klassespisser i Morten Moldskred og Sigurd Rushfeldt. Ademolu hadde kontrakt ut 2008-sesongen, men TIL ønsket ikke å bruke ham. Han ble utelatt fra treningsopphold på Kanariøyene og La Manga allerede før 2008 sesongen og signerte derfor for Løv-Ham like før overgangsvinduet stengte.

Ademolu sin kontrakt med Løv-Ham gikk ut den 15. november 2008. I januar 2009 fikk han en drøy uke med prøvespilletid hos Ekranas Panevezys og signerte deretter en toårskontrakt med klubben. Muligheten til å spille i Mesterligaen var en viktig faktor for valget.

## Klubbhistorie
* University of North Carolina
* Cleveland State University
* Trelleborg
* Tromsø
* Løv-Ham Fotball

## Titler
* Seriemester i Litauen med Ekranas i 2009 og 2010
* Cupmester i Litauen med Ekranas i 2010
* Supercupmester i Litauen med Ekranas i 2010

## Referanser


## Eksterne lenker
*
Loft

**Loft** er den øverste delen av en bygning rett under taket. Loft kan fungere som egen beboelig etasje, som et lager, eller som uinnredet tomrom.

I eldre byggeskikk, før bolighus fikk ildsteder som ovn eller peis med lukket pipe over tak, var boligdelen åpen til oppunder taket, og røyken fra åpen ild fant veien ut gjenom en ljore i taket eller en åpning i teltet. Da fantes bare første etasje og ingen annen etasje, og heller ikke noe adskilt loft. Ordet *loft* betegnet da bare uoppvarmede bygninger i to etasjer, hvor underetasjen var ei bu brukt til å lagre mat, og overetasjen et sovested for gjester, helst om sommeren.  

Da byggemåten med åre eller røykovn ble avløst av boliger med peis eller jernovn tilknyttet skorstein, ble ljoren stengt og huset fikk lys gjennom glassvinduer. Slike hus ble blant annet kalt skorsteinstuer, glasstuer eller klarstuer. Med skorstein kunne stuen få himling, hus få flere etasjer og et adskilt loft oppunder taket. Ordet *loft* endret betydning, særlig i byene. Øverste etasje i et bolighus kunne kalles loftsetasjen, og over loftsetasjen kunne man ha et *overloft*. Loftet ble nå en etasje i et større hus, mens middelalderens loft var en bygning. Ofte ble loftet utnyttet som soverom, gjerne ett i hver gavl, og forøvrig som lager. Beboelsesloft kunne også utstyres med kvister eller arker, eller med skråstilte takvinduer. Loft uten vegger på husets langside, trengte slike løsninger for å lage beboelige rom annet enn i gavlene. Jo brattere takfall, desto større bruksmuligheter på loftet. Brukbarheten ble betydelig bedre dersom loftet fikk vegger i menneskehøyde, eller bare knevegger.

I bygårder (perioden 1850–1950) var det gjerne et stort åpent loft over boligetasjene. Loftet ble ofte benyttet til klestørk (*tørkeloft*). Her var det god gjennomlufting, og varmen fra etasjene under steg opp. Loftet kunne også brukes til boder for lagerformål (*bodloft* eller *roteloft*). 

Fra kunsthistorien vet vi at loftsatelier med nordvendt vindu var ønskedrømmen for kunstmalere, spesielt i sydligere land, der vinterkulda ikke var så plagsomt kald som her nord. De første fotografene foretrakk også atelier av denne type med store vinduer. 

Et loft over en stall eller fjøs i et uthus kalles for trevet. Stuer i noen bygder fikk i stedet for eller i tillegg til loftsrom soveplasser på en åpen hylle under stuetaket, kalt *hjall*, *tarr* eller hems (av Hemsedal)

Nyere bolighus med liten takvinkel har *krypeloft* eller *smygeloft*.

I storbyene er det blitt vanlig å innrede tidligere tørkeloft i gamle bygårder til boligformål. Dette kan komme i konflikt med brannforskriftene.

Betegnelsen *loft* brukes også om en bygningstype og om tak (innvendig) i et rom. Ordet kommer av norrønt *lopt, loft* som også kunne bety *[[luft]]* eller luftlag. Ordet er i norrønt relatert til å være i høyden eller løftet opp.

## Referanser


## Eksterne lenker
*
Denis Papin

**Denis Papin** (født 22. august 1647 i Chitenay i Frankrike, død ca. 1712 eller kanskje 1714 i London) var en fransk fysiker, matematiker og oppfinner, etterhvert gjennomgående glemt, men som fortjenes å huskes særlig for sitt arbeide med dampkraft og konseptet undervannsbåt.

## Liv og virke
### Bakgrunn
Papin kom fra en borgerlig familiebakgrunn i grevskapet Blois. Selv om han var av kalvinistisk bekjennelse gikk han på en jesuittskole, og studerte deretter fra 1661 ved Universitetet i Angers der han ervervet doktorgraden i 1669. Under studiet utviklet han en sterk interesse for fysikalske problemer.

### Forskning
Han studerte medisin og naturvitenskap i Paris der han var Christiaan Huygens behjelpelig ved eksperimenter med luftpumper. Papin, som var protestant, måtte etter opphevelsen av ediktet i Nantes forlate Frankrike. I 1681 dro han til London, der han begynte å samarbeide med Robert Boyle. I perioden 1681-84 var Papin i Venezia og utførte fysikalske undersøkelser sammen med Sarotti. Han vendte deretter tilbake til London. I 1687 begav han seg til Tyskland, der han ble til 1707, først som professor i matematikk og fysikk i Marburg, senere i Kassel.

Fra Papin stammer en rekke viktige oppfinnelser. Luftpumpen ble forbedret av ham, fremfor alt ved bruken av en treveiskran. I 1681 oppfant han den trykkoker som etter ham kalles Papins gryte. Han konstruerte også en av de første dampmaskinene, som han senere også forbedret. I 1707 bygde Papin en hjuldamper, med hvilken han på elven Fulda kunne komme fra Kassel til Münden, der medlemmer av skipslauget imidlertid slo båten i stykker.

Thomas Newcomens dampmaskin bygde på Papins atmosfæriske kulldampmaskin fra 1690. Papins opphold i London fra 1707 endte med at han havnet i konflikt med Royal Society. Han tros å ha dødd utfattig i 1712, samme år som Newcomens dampmaskin ble satt i drift.

## Referanser


## Litteratur
* 
* 
* Ludwig Darmstaedter: *Denis Papin. Ein vergessener Erfinder.* In: *Zeitung des Vereins Deutscher Eisenbahnverwaltungen*, 66. Jahrgang, Nr. 9 (4. März 1926), S. 233.

## Eksterne lenker
* Dennis Papin, fra Encyclædia Britannica https://global.britannica.com/biography/Denis-Papin
* https://snl.no/Denis_Papin I Store norske leksikon.
Francesca da Rimini

**Francesca da Rimini** eller *Francesca da Polenta* (født ca. 1255/1259, død ca. 1285) var den vakre datteren til Guido da Polenta fra Ravenna. Hun var en samtidig av Dante Alighieri, som fremstilte henne i sin Guddommelige komedie.

## Historien om Francesca

Guido da Polenta hadde vært i krig med Malatesta-slekten, og ønsket å befeste fredsslutningen ved å gifte bort sin datter Francesca til Giovanni Malatesta fra Rimini, arvingen til Malatesta. Giovanni var modig, men lam og forkrøplet. Guido visste at Francesca ville avvise ham, og bryllupet ble arrangert med Giovannis vakre bror Paolo som stedfortreder.

Francesca forelsket seg imidlertid i Paolo, og fikk først morgenen etter bryllupsdagen vite om bedraget. Hun og Paolo ble elskere etter å ha lest historien om Lancelot og Guinevere. De ble siden overrasket og myrdet av Giovanni i 1285.

## Kunstverk

* Dante Alighieri: *[[Den guddommelige komedie]]*. (*Helvete*, femte sang), (1308–1321)
* Silvio Pellico: *Francesca da Rimini*. (1818). Tragedie.
* Jean Auguste Dominique Ingres: *Paolo og Francesca* (1819). Olje på lerret. Musée des Beux-Arts, Angers, Frankrike.
* George Henry Boker: *Francesca da Rimini*. (1853). Skuespill. 
* Ary Scheffer: *Francesca da Rimini og Paolo Malatesta beskuet av Dante og Vergil* (1855). Olje på lerret. Louvre, Paris.
* Alexandre Cabanel: *Francesca da Rimini og Paolo Malatestas død* (1870). Olje på lerret. Musée d'Orsay, Paris. 
* Peter Tsjaikovskij: ''Francesca da Rimini''. Tonedikt (1876).
* Auguste Rodin: *[[Kysset (Rodin)|Kysset]]*. Marmorskulptur (1888), Musée Rodin, Paris.
* Gabriele D'Annunzio: *Francesca da Rimini*. Tragedie, (1901), skrevet for Eleonora Duse.
* Sergei Rachmaninov: *[[Francesca da Rimini (opera)|Francesca da Rimini*]]. Opera, (1906)
* Riccardo Zandonai: *Francesca da Rimini*. Opera, 1914.

## Referanser
Kitty Kiernan

**Catherine Brigid «Kitty» Kiernan** (født 1892 i Granard i Longford i Irland, død 24. juli 1945) var en irsk kvinne som er mest kjent fordi hun var forlovet med den republikanske lederen Michael Collins. Hans brev til henne er noen av de beste kilder til kunnskap om privatpersonen Collins, og forteller også mye om hvilke tanker som lå bak hans politiske avgjørelser. 

## Liv og virke
### Bakgrunn
Kiernan fikk sin utdannelse med Loreto Convent i Wicklow. Faren var en velstående handelsmann, og hun hadde fem søstre og en bror. Familien eide Greville Arms Hotel, en kolonialhandel, en jernvarehandel, et begravelsesbyrå, en tømmerhandel og en bar. Alle i familien var involvert i driften etter evne. Foreldrene, Bridget og Peter Kiernan, hadde et lykkelig ekteskap, og hjemmet var godt inntil hun kom i tenårene. Men i 1907 døde en av hennes søstre, og i 1908 døde begge foreldrene med et par måneders mellomrom. I 1909 kom neste tragedie da nok en søster, først avdøde søsters tvilling, gikk bort. 

### Sosialt engasjement
I mai 1917 møtte hun Michael Collins mens han bodde på Greville Arms sammen med Harry Boland under valgkampen før et suppleringsvalg i Longford. Begge de to mennene ble sjarmert av Kitty, som valgte Collins og etter en tid ble forlovet med ham. Han besøkte ofte Granard i årene 1917&ndash;1922. 

Fordi Collins måtte reise, og store deler av perioden levde i skjul, foregikk kontakten mellom dem ofte gjennom brev. Under forhandlingene for den anglo-irske traktat skrev han til henne fra London hver dag, og disse brevene dannet grunnlaget for Leon O'Broins bok *In Great Haste*. 

Den 22. august 1922 ble Collins drept i Cork, under den irske borgerkrig, før de to rakk å gifte seg. 

I 1925 giftet hun seg med Felix Cronin, som var øverste kvartermester i Irish Army. De fikk to sønner, og den andre fikk navnet Michael Collins Cronin. 

Kiernan døde i likhet med alle sine søsken av Brights sykdom. Hun ble gravlagt på Glasnevin gravlund i Dublin, nær Collins' grav. Hennes mann ble stedt til hvile sammen med henne seksten år senere. 

I 2000 ble omkring 300 brev som var utvekslet mellom Kiernan og Collins, permanent utstilt i Cork Public Museum. Samlingen omfatter også brev fra Collins til andre personer, og fra Kiernan til andre. 

I filmen *[[Michael Collins (film)|Michael Collins]]* fra 1996 ble Kitty Kiernan spilt av Julia Roberts.

## Referanser
Waltheof I av Northumbria

**Waltheof I av Northumbria** (født 963, død 995) var jarl av Northumbria, og var sønn og etterfølger av Osulf I. Navnet er norrønt, noe som gir hentydning om at han hadde norrøne forfedre. Bruken av navnet forble i familien da jarl Siward (*Sigurd Digre*) giftet seg med hans sønns sønnedatter og navnga sin egen sønn for Waltheof.

Ingenting er kjent om Waltheof Is regjeringstid, bortsett fra lengden, noe som gir hentydninger om at han må ha vært dyktig for å sitt makten i såpass lang tid i urolige tider.

## Litteratur
* Stenton, Sir Frank M.: *Anglo-Saxon England Third Edition*. Oxford University Press, 1971.
Lu’ermen

**Lu'ermen** er et lite sted på Taiwans østkyst, nær byen Tainan. I 1661 gikk den kinesiske opprørslederen Koxinga i land her; han hadde tapt sitt opprør mot Qing-dynastiet på Kinas fastland, og satte over Taiwanstredet der han beseiret det nederlandske koloniveldet og forberedte seg på en invasjon av Kina (som aldri ble noe av).

Lu'ermen har et av Taiwans mest kjente templer, Tianhou-templet, som er innviet til *[[Mazu]]*. Hun er den mest kjente av havsgudinnene i kinesisk folkereligion.
Dronningen av Saba

**Dronningen av Saba** (hebraisk:  – *màlkaṯ-Šĕḇấ*) omtales i *[[Første Kongebok]]* og *[[Andre Krønikebok]]* i *[[Bibelen]]*, i *[[Koranen]]* og etiopisk historie som herskerinne over Saba, et gammelt kongedømme man antar lå i dagens Etiopia eller Jemen. I etiopisk tradisjon kalles hun **Makeda**, i islamsk tradisjon **Bilqis**. Hun besøkte kong Salomo med store gaver etter å ha hørt om hans store visdom fra en handelsreisende som het Tamrin.

## Bibelens fortelling om dronningen av Saba og kong Salomo
Dronningen av Saba var åpenbart både velstående og gavmild, og kong Salomo likeså. Bibelen sier: «*Kong Salomo ga dronningen av Saba alt det hun hadde lyst på og ba om, i tillegg til gaver som takk for det hun hadde hatt med til kongen.*» Salomo selv skrev: «*Den gavmilde får gode dager, den som øser ut til andre, får rikelig tilbake.*»  

hvis Saba lå i det som nå er Jemen, måtte dronningen og hennes kamelfølge tilbakelegge over 160 mil for å komme til Jerusalem. 

ifølge Første Kongebok 10,1–8 besøkte dronningen av Saba Salomo «*for å prøve ham med [[gåte]]r* [og] *snakket med ham om alt som lå henne på hjertet.*» Så beskrives Salomos reaksjon: «*Og Salomo ga henne svar på alt hun spurte om. Det fantes ikke den ting som var skjult for kongen så han ikke kunne gi henne svar.*» Dronningen ble forbløffet over det hun fikk høre og se, og sa: «*Lykkelige er dine menn, og lykkelige er disse tjenerne, som alltid får stå hos deg og lytte til din visdom!*»

## Legender
Ifølge noen sagnaktige overleveringer utenom Bibelen fikk dronningen av Saba et barn med Salomo, sønnen Menelik I som ble konge over Etiopia. Dette gjengis blant annet i verket *[[Kebra Negast]]* fra 1300-tallet. Troen på at Salomo fikk etiopiske etterkommere, har spilt en rolle i den etiopiske ortodokse kirke og senere i rastafarianismen.

## Referanser
Adresseområde

**Adresseområde** er området av adresser som er tilgjengelig for en programmerer.

En minneadresse kjennetegner en fysisk plassering i minnet.

Eksempler på adresseområder:
*Arbeidsminne
*Virtuelt minne
*IP-adresse
Chakharer

:*Chakharer er også en alternativ romanisering av provinsnavnet [[Chahar]]*
**Chakharer** er en gruppering innen mongolfolket. Opprinnelig var det et av godsene til Khubilai, og lå i området rundt Jingzhao (nå Xian) i Kina. Chakharene bosatt der flyttet fra Shaanxiprovinsen til det sørøstlige Mongolia på 1400-tallet. Chakhar ble et *tümen* under Dayan Khan.

De ble undertrykket av Altan Khan, og derfor ble de ført av Darayisun østover til Liao-elven på midten av 1500-tallet. Tidlig på 1600-tallet ble de utsatt fra press fra mandsjuene og dro vestover, anført av Ligden Khan. Da han døde i Gansu på vei til Tibet, overgav sønnene hans seg til mandsjuene.

Chakharenes kongefamilie hold seg inne med den mandsjuiske keiserslekt helt til Makata Gege, som var datter av Hong Taiji og gift med en chakharprins, døde i 1663. Da De tre føydalherrers opprør brøt ut i Sør-Kina i 1673, gjorde også chakharprinsen opprør mot Qing-dynastiet. Han ble raskt knust, og resultatet ble at chakharene ble reorganisert og inkorporert blant de åtte bannere og flyttet til området rundt Janjkhuuhøyden. Chakharene var direkte underlagt keiseren.

Mange av de kinesiske styrker som okkuperte Mongolia i 19129 var chakharmongoler, noe som satte voldt blod mellom folkene der i landet og dem i Indre Mongolia på kinesisk side av grensen..

## Referanser
Polen-Litauens tre delinger

**Polen-Litauens tre delinger** er hvordan monarki-republikken Polen-Litauen mot slutten av 1700-tallet ble delt mellom Preussen, Russland og Østerrike. Delingene gjorde ende på Det polsk-litauiske samveldet som ble etablert ved Lublinunionen i 1569 og som hadde vært i personalunion siden 1385. Polen-Litauen hadde fungert som en buffer mellom Russland, Preussen (senere Tyskland) og Østerrike (senere Østerrike-Ungarn). Med Polen-Litauen oppdelt delte de tre landene grenser og med økende europeisk nasjonalisme førte det til militarisering og økt fare for konflikt.

## Oppdeling
Delingene foregikk i tre omganger:

* 5. august 1772
* 23. januar 1793
* 24. oktober 1795

Etter Napoleonskrigene, da Napoléon Bonaparte gjenopprettet en polsk stat i form av hertugdømmet Warszawa, gjorde de tre statene som hadde delt Polen-Litauen om territoriene til formelt delvis selvstendige regioner:

* Storhertugdømmet Poznań (Posen)
* Republikken Kraków
* Kongeriket Polen (Den polske kongress)

Det ble lovet å anerkjenne polsk språk og kultur og det polske folkets rettigheter, men løftene ble ikke overholdt og områdene ble snart annektert på nytt.

Man taler noen ganger om *Polens fjerde deling*, som da kan bety en av de følgende:

* Delingen av Hertugdømmet Warszawa ved Wienkongressen i 1815
* Innlemmelsen av kongeriket Polen i Russland i 1832 og Republikken Kraków i Østerrike i 1846
* Delingen av Polen mellom Tyskland og Sovjetunionen i 1939 i henhold til Molotov–Ribbentrop-pakten

## Bakgrunn

Under første halvdel av 1700-tallet ble det relativt svake Polen-Litauen beskyttet ved sider av den europeiske maktbalansen, dette snudde imidlertid i andre halvdel av århundret, etter Frankrikes nederlag i syvårskrigen. For den sveitsiske historikeren Jacob Burckhardt var de tre delingene det grelleste eksemplet på hvordan tre stater i maktbalansens navn påtok seg å partere et land som ikke evnet å etablere tilstrekkelige ressurser for selvforsvar.

## Etterspill

Den britiske politikeren Edmund Burke var kritisk til delingen, og mente den ville ha alvorlige langsiktige konsekvenser. Polen-Litauen hadde fungert som en buffer mellom Russland, Preussen (senere Tyskland) og Østerrike (senere Østerrike-Ungarn). Med Polen-Litauen oppdelt delte de tre landene grenser og med økende europeisk nasjonalisme førte det til militarisering og økt fare for konflikt. Etter Napoleonskrigene ble gjenreising av en polsk stat en stadig mer populær sak hos liberale i Vest-Europa, og det kulminerte med at polsk uavhengighet ble en av Wilsons 14 punkter, som amerikansk krav til fredsforhandlingene etter første verdenskrig.

## Se også
* Kongedømmet Galicia og Lodomeria
* Den polsk-russiske krig (1792)
* Kościuszko-oppstanden
* Europas historie 1789–1914

## Referanser


## Kilder
* Hobson, Rolf, *Europeisk politisk historie 1750–1950*, Cappelen Damm Akademisk, Oslo 2015, 

## Eksterne lenker
*
Svein Byhring

**Svein Bjarne Byhring** (1932–2007) var en norsk skuespiller og radiomedarbeider. Han var programsekretær i NRK fra 1967 til 1999.

Byhring filmdebuterte i *[[Gategutter]]* fra 1949, sammen med Tom Tellefsen og Pål Bang-Hansen. Fra 1954 til 1961 var han ved Riksteatret, der han var statist i en landsomfattende oppsetning av *[[Kong Lear]]*. Han ble så skuespiller i det nystartede NRK Fjernsyn og var blant annet med på å lage *[[Kunden har alltid rett]]* som gikk 1964–66.  Han var også med i Barne-TV, blant annet var han «Vaktmesteren» i *[[Du og jeg og vi to]]* med Ragne Tangen og Ulf Wengård, der «Tannpussevise» fra 1969 ble en folkesang. På 1970-tallet medvirket han flere ganger i komiserien *[[Fleksnes]]*. Han var også programleder i radioprogram som *[[Norsktoppen]]* (1977–86) og *[[Nostalgia (radioprogram)|Nostalgia]]* (1994–) med Erik Heyerdahl. På 1990-tallet hadde han noen gjesteopptredener i radioprogrammet *[[Revolvermagasinet]]*, samt TV-programmene *[[Lille Lørdag]]* og *[[Åpen post]]*. I 1965 var han med i komiteateret Lysthuset.

Han gikk av med pensjonen i 1999. Samme året ble han æresmedlem i Norsk revyforfatterforening.

Svein Byhring var sønn av Bjarne Byhring (1888–1976) og Haldis Hansen (1892–1974), samt bror til skuespilleren Carsten Byhring (1918–90).

## Filmografi
* *[[Karl & Co]]* (i ep. «Familieidyll») (1999) – Kristian Gratangen (TV-serie)
* *[[Fleksnes]] – [[Dobbeltgjengeren]]* (vitne i ranssak) (1981) (TV-serie)
* *[[Fleksnes]] – [[Ta plass! Lukk dørene!]]* (mann som deler kupe på toget med Fleksnes) (1976) (TV-serie)
* *[[Fleksnes]] – [[Det går alltid et tog]]* (konduktør på toget) (1974) (TV-serie)
* *[[Olsenbanden tar gull]]* (1972) – Bensinmann
* *[[Klimaks]]* (1965) 
* *[[De kalte ham Skarven]]* (1965) – Koøyet
* *[[Freske fraspark]]* (1963) 
* *[[Sønner av Norge kjøper bil]]* (1962) 
* *[[Pastor Jarman kommer hjem]]* (1958) 
* *[[Barn av solen]]* (1955) – Polly
* *[[Cirkus Fandango]]* (1954) – Stallgutten
* *[[Brudebuketten]]* (1953) – Bud
* *[[Nødlanding (film)|Nødlanding]]* (1952) – Småen
* *[[Gategutter]]* (1949) – Høna

## Referanser


## Eksterne lenker

* Svein Byhring i Scenewebarkivet
* 
*
Gustav Metzger

**Gustav Metzger** (født 10. april 1926 i Nürnberg i Tyskland, død 1. mars 2017 i London i England) var en kunstner og politisk aktivist som var særlig kjent for utvikling av konseptet «selvødeleggende kunst». Han sto bak det såkalte «The Destruction in Art Symposium» i 1966. Metzger var anerkjent for sine protester i den politiske og kunstneriske sfære.

Metzger var født av jødiske foreldre med polsk bakgrunn og kom som flyktning til Storbritannia som barn, men var statsløs siden 1940-årene.

Han skapte begrepet «selvødeleggende kunst» tidlig på 1960-tallet og ble publisert gjennom artikkelen *Machine, Auto-creative and Auto-destructive Art* sommeren 1962 i magasinet *Ark*. Fra 1959 hadde han laget arbeider gjennom å sprøyte syre på nylonark som en protest mot atomvåpen. Denne arbeidsprosessen skapte raske endringer i formen før nylonen gikk i oppløsning, slik at dette arbeidet var på samme tid selvkreativt og selvødeleggende.

I 1966 arrangerte Metzger sammen med en del andre det såkalte *The Destruction in Art Symposium* i London og et tilsvarende i New York i 1968. Symposiet ble fulgt av en offentlig demonstrasjon av selvødeleggende kunst som inkluderte brenning av de såkalte Skoob Towers, laget av John Latham. Dette var tårn av bøker (*skoob* er *books* baklengs) og Lathams intensjon var å vise sin oppfatning om at den vestlige kulturen var utbrent.

I 1960 laget den sveitsiske kunstneren Jean Tinguely den første selvødeleggende skulpturen, *Hommage a New York*, en maskin som slo seg selv i stykker i Sculpture Garden i Museum of Modern Art i New York.

Pete Townshend i rockegruppa The Who omtalte senere bandets beryktede knusing av instrumenter etter enkelte konserter som selvødeleggende kunst.

## Referanser


## Eksterne lenker
* UCSB Department of English Couse Materials: Gustav Metzger
Harry Boland

**Harry Boland** (født 27. april 1887 i Dublin, død 1. august 1922 i Skerries) var en irsk nasjonalist, opprører og politiker.

## Liv og virke
### Bakgrunn
Harry Boland ble født i Phibsborough i Dublin som sønn av James Boland som var medlem av Irish Republican Brotherhood (IRB) og hans hustru. 
Han ble tidlig aktiv i Gaelic Athletic Association, og var i 1914 dommer under finalen for All-Ireland Senior Football Championship.

Han var blitt medlem av IRB på samme tid som sin eldre bror Gerry in 1904, i farens, onkelemns og sannsynligvis bestefarens fotspor. Han ble utdannet ved Synge Street CBS men etter et personlig sammenstøt nektet han å fortsette; dn dro så til *De la Salle College* i County Laois der han gikk inn som novise.

## Påskeopprøret
Etterhvert sluttet han seg også til Irish Volunteers, og han tok aktivt del i kampene under påskeopprøret i 1916. 

### Den irske uavhengighetskrig
Under den irske uavhengighetskrig jobbet han en tid sammen med Michael Collins. De to var blant annet sammen i Granard, hvor de begge falt for Kitty Kiernan som senere ble forlovet med Collins. Etter en tid forlot Boland så Irland for å reise rundt i USA sammen med Éamon de Valera. 

I valget i 1918 ble han valgt inn i det britiske parlamentet for Sinn Féin for valgkretsen Roscommon South. I likhet med de andre Sinn Féin-representantene boikottet han det britiske parlamentet, og deltok i stedet i opprettelsen av Dáil Éireann. 

### Den irske borgerkrig
Da den anglo-irske traktat var ferdigforhandlet stilte han seg på de Valeras side som traktatmotstander. Dette fortsatte han med under den irske borgerkrig, og han stod dermed på motsatt side i forhold til sin gamle venn Collins. Jan ble gjenvalgt til parlamentet for samme valgkrets i 1922. 

Den 31. juli 1922 ble han skutt ned av soldater fra Irish Army utenfor Grand Hotel i Skerries. Hotellet har siden blitt revet, men det er satt opp en minneplakett på stedet. Han døde etter flere dager på St. Vincent's Hospital i Dublin. Drapet gikk sterkt inn på Collins, og kan ha ført til at han søkte å forhandle med traktatmotstanderne for å få en slutt på krigen; det var under dette forsøket på å forhandle at Collins selv ble drept, den 22. august 1922.

Harry Bolands bror Gerald Boland var et ledende medlem av de Valeras parti Fianna Fáil etter borgerkrigen.

## Film
I filmen *[[Michael Collins (film)|Michael Collins]]* fra 1996 ble Boland spilt av Aidin Quinn. Figuren ble kritisert av historikere, fordi regissøren hadde valgt å lage en komposittkarakter ut av Boland. Hans død blir fremstilt galt i filmen.

## Referanser


## Litteratur
* Brasier, Andrew and John Kelly, *Harry Boland:  A Man Divided*, (Dublin 2000)
* Fitzpatrick, David *Harry Boland's Irish Revolution*, (Cork 2003)
* Maher, Jim *Harry Boland: A Biography*, (Cork 1998)

## Eksterne lenker
*
Svartskogsnegl

**Svartskogsnegl** (*Arion ater*) er et bløtdyr og tilhører de landlevende lungesneglene i familiegruppen skogsnegler.  Den er en av «nakensneglene» uten synlig skall.

Svartskogsnegl er nært beslektet med brunskogsnegl (*Arion vulgaris*) og rødskogsnegl (*Arion rufus*) Noen forskere anser svartskogsnegl og rødskogsnegl som fargevarianter av samme art og kaller derfor rødskogsnegl for *Arion ater rufus*. På Vestlandet er det påvist at svartskogsnegl har gener fra rødskogsnegl. Dette stammer ifølge forskere fra Universitetet i Bergen fra krysninger med den opprinnelige bestanden av rødskogsnegl ved Bergen.

## Utseende
Svartskogsnegl kan bli opptil 15&nbsp;cm. lang når den er fullvoksen. Unge snegler er lyse, nesten hvitaktige, men når de blir et par centimeter lange, blir de etterhvert mer svarte. Vanligvis er alle voksne individer svarte, men noen har mindre pigmenter og kan være gråhvite.

Svartskogsnegl har to par tentakler. På det øverste paret finnes øyne ute på spissen. Det underste paret brukes til å registrere lukter eller kjemikalier.  De har en kappehule som er en del av åndedrettet til sneglen, og den tjenestegjør som en lunge.  På en uforstyrret snegl kan en lett se åpningen til kappehulen som et hull, normalt på høyre siden av kappen. Alle skogsnegler har åndehullet foran midten av kappa. Den  kan ligne på enkelte arter i familien kjølsnegler (Limacidae), men disse  har åndehullet bak midten av kappa og en kjøl på den bakre delen av kroppen.

## Levevis
Svartskogsnegl spiser levende planter og dødt planteavfall. Den finnes på fuktige steder med skygge og er vanlig i åpent skoglandskap.  Som andre snegler trives den best i fuktig overskyet vær eller i mørke om natten når luftfuktigheten er høyere. Om dagen hviler den ofte under steiner eller i tett vegetasjon. Om været blir for tørt og varmt,  lukker den åpningen til kappehulen, mest mulig for å spare på fuktigheten.

Svartskogsnegl er hermafroditt (tvekjønnet). For å kunne legge egg kreves allikevel to snegler, som under paringen, befrukter hverandre.  Den svarte skogsneglen kan legge flere hundre egg, i grupper på 20-30 egg. Eggene legges på skyggefulle fuktige steder under mose og kvist, i juli og august. Etter noen uker klekkes eggene. De nyklekte sneglene ser ut som miniatyrer av de voksne individene.   Utviklingstiden til et voksent individ kan variere, men mellom seks og sju måneder er vanlig.

## Utbredelse
Svartskogsnegl er utbredt nordvest i Nord-Amerika og Nord-Europa. I Norge nord til Troms, men den er vanligst langs kysten.

## Referanser




## Eksterne lenker
*
Elaine Marley

**Elaine Marley** er en av hovedpersonene i *[[Monkey Island-serien]]*. Hun er barnebarn av kaptein Herman Toothrot, som lette etter den sagnomsuste skatten Big Whoop. Marley er guvernør over Mêlée Island, Booty Island og Plunder Island, og hun er gift med Guybrush Threepwood.
## Referanser
Kinso kraftverk

**Kinso kraftverk** er et vannkraftverk i elva Kinso i Ullensvang Kommune i Vestland. Kraftverket utnytter fallet i Tveitafossen.

Fallrettighetene var den aller første konsesjonen gitt til et utenlandsk selskap, A/S Kinservik.

Kraftverket startet produksjonen i 1917 med to turbiner hver på 220&nbsp;kW. Fra 1920 ble det levert strøm til Kinsarvik herad kommunale nett, og fra 1936 til Ullensvang Kommunale Elektrisitetsverk.

Kraftverket ble overtatt av Staten iht. hjemfallsretten og ble videresolgt til Ullensvang kraftverk i 1974. Kraftverket eies og driftes i 2012 av .

Installert effekt er 3 MW og midlere årsproduksjon er på 17 GWh.

## Referanser


## Kilder
* 
* NVE vannkraftdatabase